Anne Kjersti Kalvå

Anne Kjersti Kalvå (født 5. juni 1992 i Lundamo, Melhus) er en norsk langrennsløper som representerer Lundamo IL. Hun var på Team Veidekke før hun ble tatt ut på landslaget i 2021. Kalvå debuterte i verdenscupen på sprinten i Drammen 13. mars 2013. Hun vant Skandinavisk Cup 2018/19 sammenlagt.

I VM 2021 i Oberstdorf ble hun nummer seks på 30 km klassisk. 

Kalvå var tatt ut til OL 2022 i Beijing, men hun og Heidi Weng fikk begge påvist covid-19 da de forberedte seg til OL i Mellom-Europa slik at OL gikk i vasken for deres vedkommende.

Kalvå lå på tredjeplass sammenlagt etter fire etapper i Tour de Ski 2022/23 da hun måtte bryte etter å ha testet postivt for covid-19.

I VM 2023 i Planica gikk hun Norge inn til VM-gull på ankeretappen på 4x5 km stafett, tok sølv på lagsprint fristil, ble nummer fire og beste norske på 10 km fristil med intervallstart, og tok sølv på 30 km som gikk i klassisk stil.

Hun vant sitt første verdenscuprenn da hun vant 20 km klassisk i Lahtis 26. mars 2023.

Hun er søskenbarn til den tidligere langrennsløperen Marit Bjørgen.

Referanser

Eksterne lenker 
 

Personer fra Melhus kommune
Norske langrennsløpere
Verdensmestere i langrenn
Deltakere for Norge under Ski-VM 2021
Deltakere for Norge under Ski-VM 2023